
Tschechische Sproch 

Der Artikl is im Dialekt Ostestareichisch gschrim worn. 

Tschechisch (Cestina) is a 
westslawische Sproch, de wos vo 
zwoof Miilleonan Leid auf da Wood 
ois eanare Muadasproch (Staund 
1999) gredt wiad. Zehn Miilleonan vo 
dena lebm in da Tschechischn 
Republik, wo s aa de Aumbtssproch 
is. Seidn 1. Mai 2004 is aa 
Aumbtssproch in da EU. 

De Sproch, de wos im Tschechischn 
am nachstn is, warat is Slowakische. 

A jeda, dea wos aane vo de zwaa 
Sprochn vo klaa auf redt, kaun aa de 
aundare wenigst a bisl vasteh. Vo da 
Schrift hea lossn se de zwaa Sprochn 
mit a poa Buchstobm ausanaund 
hoidn. Nuar im Tschechischn gibts r, 
e und u; nuar im Slowakischn findt 
ma a, o, 1’ und r. 

12 Millionen 

■ Westslawische Sprochn 

Tschechisch 

Amtlicha Status 

Sprochcodes 

ISO 639-1: 

cs 

ISO 639-2: 

(B) cze/ces (T) - 

Oigemeines 


Umgaungssproch und Mundoatn 

Nebm da Schriftsproch, de wos in easchta Linie bei offiziolle Aulass gredt wiad, gibt s a oigemeine 
Umgaungssproch, is gwenliche Tschechisch (Cestina obecna ). In Behman haum de meistn duatigen 
Mundoatn kaan groEn EifluE meah. In Mahrn san de oidn Mundoatn no bessa banaund, duat findt ma no an 
stoakn sprochlichn Untaschied zwischn de aanzlnan Regionan. 

De oidn Tschechischn Mundoatn lossn si in 
via Grubbm deun (Zweng de Numman schau 
noch auf da Koatn rechts): 

■ Behmische Mundoatn (1) 

■ Do gibts via Untagrubbm: de 
noadostliche (la), de mittlbehmische 
(lb), de sidbehmische (lc) und de 
behmisch-mahrische (Id) 

■ Midtlmahrische Mundoatn (2) - aa 
„Hanakisch“ gnennd 

■ Ostmahrische Mundoatn (3) - de wos in 
„mahrisch-slowakische“ und „mahrisch- 
wolochische" Mundoatn aufteut san 

■ Schlesische Mundoatn (4) 

■ Do gibts zwaa Untagrubbm: de schlesisch-mahrische (4a) -aa „Lachisch“ gnennd- und de 
schlesisch-poinische (4b) 

De letzn zwaa Grubbm haum a Dialektkontinuum mid aundare slawische Sprochn: de Ostmahrischn 
Mundoatn midn Slowakischn, und de Schlesischn Mundoatn midn Poinischn. 

Duat, wo bis 1945 Deitsch gredt wuan is, findt ma heid a Mischzone vo olle tschechischn Mundoatn (5). 



Tschechische Mundoatn - Beschreiwung im Text links^d 


Tschechisch oda Behmisch? 

De Begriffe "Cech" und "cesky" stengan fia meahrare Sochn: 

■ Leid, wos de Tschechische Sproch redn 

■ Leid, de wos aus da Tschechischn Rebublik san 








■ Leid, de wos aus da historischn Laundschoft Behman (Cechy) san 

Im Standartdeitschn hod ma friara fia olle de Sochn "Behm" oda "behmisch" gsogt. Im 20. Jhdt. haum si 
daun in da Hochsproch de Begriffe "Tscheche" und "tschechisch" fia de Sproch und de Leid, de wos a so 
redn, duachgsetzt. "Behm" und "behmisch" stengan nua meah fia s historische Laund "Behman". 

Aundascht is in de boarischn Mundoatn: do sogt ma heid no "Behm" oda "behmisch" fia olle Tschechn 
und eahnare Sproch. 

Schrift und Aussproch 


Tschechisch giiiit ois aane vo de schwaastn Sprochn in Eiropa. A wesendicha Grund fia des is - nebm da 
Grammatik - da Schwund vo de Vokale. Es gibt viiii tschechische Weata, de wos kaane Soobstlaute haum. 
Auf de Tua kumman soichane Gsatzln zaumman ois wia „Strc prst skrz krk“ (Streck in Finga duachn Hois) 
odar aa „Vlk zmrzl, zhltl hrst zrn“ (Da Wuif is dafruan, er hod a haundvoi Keandln owagwiagt). Auf da 
aundan Seitn gibts recht vuii Zischlaute; am meistn bekaunt is des r (r und z auf amoi gredt). 


Bugstobm 


Tschechisch schreibt ma mit lateinische Bugstobm. Auf das ma bei de Konsonanten a greEas Lautspektrum, 
und bei de Vokale de Langan doastoon kau, kumman ois Sundazeichn Hakal (hacek), Beistrich ( carka ) und 
Ringal (krouzek) dazua. 


So schaung de tschechischn GroEbugstobm da Reih noch aus: 


A, A, B, C, C, D, D, E, E, E, F, G, H, Ch, I, 1, J, K, L, M, N, N, O, o, P, Q, R, R, S, S, T, T, U, U, U, V, W, 
X, Y, Y, Z, Z. 


De klaanan schreibt ma aafost olle a so. Es gibt nua zwaa Ausnauman: aufn Computer odar auf da Maschin 
schreibt ma d’ und aa t) mit da Haund kaun aa cT und C gschriem wean. 

So, ois wias do stengan, sans aa in an Telefon- oda Weatabiachl suatiat. C, Ch, R, S, Z san eigane Bugstobm. 
Des haast soviiii, ois das im Tschechischn 31 Buchstobm hod. E, U und Y findt ma gaunz sootn am Aufaung 
vo an Wuat. Grod, waun amoi wos groE gschriem wiad, nochat siecht mas efta (zan Beispuii MESTO). 

Hauptweata wean in da Regl klaa gschriem; Ausnauman san da Sotzaufaung und Peasonannauman. 

Fremdweata wean oft bohemisiad (auf tschechische Buchstobm umgschriem). Beispiile san vikend, dzus und 
dzem, de wos vo de englischn Weata weekend, juice und jam kumman und aa des soowe haaEn. 


Vokale 

Des Tschechische hod kuaze und launge Soobstlaute. Auf de Laungan is a carka obmad. 

Es gibt owar aa de zwaafochn Soobstlaute ou, au und eu, vo de owa nua des ou echt tschechisch is. Des au 
kummt nua bei Fremdweata odar ois Interjektion bei Schmeaz. Eu findt ma in fremde Weata, oda waun grod 
zuafollich a e und a u zaumkumman. 

■ Ou huacht si a wengl au ois wiar im Oststeirischn, Noadboarischn odar aa im Heanzischn. Des 
u is owar im Tschechischn starka ois wiar in de drei Mundoatn. 

■ Au is des soowe ois wiar im Hochdeitschn. 




■ Eu redt ma net zaumman, sundan ausanaund. Des 
haast, ma sogt ne-uralgicky (Fremdwuat) odar aa ne- 
ucim (tschechisches Wuat, wo des e mitn u 
zaumankummt). 

Aa waun zwaamoi da soowe Vokal zaummankummt, redt 
mas extrig. Des haast, ma redt „samoobsluha“ 
(=Soobstbedienung) ois 'samo-obsluha und net 
'samobsluha. 

Konsonanten 

IPA - Toofe fia de aafochn tschechischn Vokale ^ ri , 

De Konsonanten wean aufdeut m hoate, waache und 

mittlare. Des is fia de Deklination vo de Hauptweata 

wichtig, weu a jede vo de drei Grubbm eigane 

Deklinationsmusta hod. 

De 8 hoatn san: h, ch, k, g, r, d, t,n 
De 9 waachn san: z, s, c, r, c, j, d', t’, n 
De 8 mittlaren san: b, f, 1, m, p, s, v, z 



Aussproch 

De wichtigstn Regln san: 

■ lm Tschechischen is de Betonung ollaweu auf da easchtn Suubn vo an Wuat. 

■ A jeda Bugstob, bei dem a carka obmat pickt, der wiad laung (a, e, i, 6, y, u). Des soowe guut 
aa fian krouzek (u), dea wos owa nua bein „u“ in da Midtn vo an Wuat vuakummt. 

■ A jeda Konsonsant, dea wos an hacek odar a carka hod, wiad entweda zu an Zischlaut (s, c, 
z, r) odar ea wiad waach gredt, des haaGt, es kummt a Euzal vo an j dazua (zan Beispuii f, of, 
n). 

■ e redt ma meist so ois wiaye. Owa wauns noch an d, t und n kummt, nochad wean de 
Konsonatn vom e waach gmocht, so ois wia bei an hacek. 


Grammatik 


Oigemeines und Bsundaheitn 

Tschechisch is a stoak flektierende Sproch, so ois wia s Lateinische, maunge romanischn Sprochn und aa de 
meistn aundan slawischn Sprochn. Deklinationen und Konjugationen haum - aus deitschsprochiga Sicht - 
recht kompliziade Musta und gengan oft bis in Wuatstaumm eine, wos aar a Grund is, dass Tschechisch ois 
schwaare Sproch guut. 

De Hauptweata wean noch drei Geschlechta - Maskulinum, Feminimum und Neutrum - untadeut. Ois 
bsundare Fuam kummt no bein Maskulinum des „Mannlich belebt“, des wos fia Maunna und fia Viecha mit 
an mannlichn Geschlecht guut, dazua. 


Verben san in sechs Konjugationsglaassn untadeut, wochane ma iwa de Endungan im Infinitiv seng kau. 




Ma untascheidt stoake und schwoche Adjektive. De stoakn haum a geschlechtsspezifische Endung 
(Maskulinum: -y; Femininum: -a; Neutrum: -e), de schwochn hean bei olle Geschlechta mit -i auf. Im 
Komparativ wean stoake Adjektive in schwoche umgwaundlt. 

Artikl und Personalpronomen foon oft, weu de haundlnde Peason oda Soch duach de Endung vom Verb 
doagstood wiad. Grod bei aana bsundan Betonung, oda wauns kaa Verb gibt, weans heagnumma. Beispuii: 
Muz prdcuje. = (Da) Mau hacklt. Owa: Ten muz prdcuje = Dea Mau haacklt. 

A weidare Bsundaheit is, dass Personalpronomen in da drittn Peason plural aufdeut noch Geschlechta gibt. 


Deklination 


Is Tschechische hod 7 Folle: Nominativ, Genitiv, Dativ und Akkusativ ois wiar im Deitschn; dazua kumman 
no Vokativ, Lokativ und Instrumental. Da Vokativ is da Aunredfoi, den wos ma vawendt, waummar a 
Peason dirket auspricht, z. B. „Ahoj Milane!“ (Servas Milan!). In Lokativ vawendt ma bei Uatsaungobn, z. 
B: „Na univerzite (Nominativ. Univerzita)“, in Instrumental, waumma wos mid wen oda mid an Gegnstaund 
mocht, z. B. „Jedu autem (Nominativ: auto)“ - „i foah midn Auto“. De letzn zwaa Folle kennan owar aa so 
wia da Genitiv, da Dativ oda da Akkusativ mid Prapositionan oda Zeitweata vabundn sei, z. B. da Lokativ 
bei da Proposition „o“ (iwa): „mluvrm o olze (Nominativ: 01ga)“ - „i red iwa d 01ga“. A Bsundaheit is aa 
da Genitiv Plural, wochana daunn vawendt wiad, waunns um a Menge vo fiimfe oda meah geht, z. B. trf 
piva - drei Bia, owa: pet piv = fiimf vo de Biare. 

A gaache Iwasicht 


1. kdo, co? ( Wea, Wos?) 

2. koho, ceho? ( Wem sei?) 

3. (ke) komu, cemu? (Wem, Wos?) 

4. koho, co? (Wen?,Wos?) 

5. (Waumma wen aredt) 


Nominativ 

Genitiv 

Dativ 

Akkusativ 

Vokativ 


6. (o) kom, cem; kde? (Iwa Wen, Iwa Wos; Wo?) Lokativ 

7. (s) kym, cim? (Mit wem, mit wos?) Instrumental 


De Deklination vo de Hauptweata und Pronomen hangan im wesantlichn oo vom Geschlecht („mannlich 
belebt“ hod dabei a aundares Musta ois wia „mannlich“) und vo da Endung (hoata, waacha oda mittlara 
Konsonant; Vokal). Aussadem gibt’s no an gaunzn Schiwwe Ausnauman, so ois wia Viecha, de wos auf -re 
aufhean oda Fremdweata, de auf -um aufhean. De Deklination vo de Pronomen und Adjektive richt si nochn 
Musta vo de Hauptweata. 


Konjugation 

Im Tschechischen hods drei Zeitn: Prasenz (Gegnwoat), Prateritum (Vagaunganheit) und Futur imperfekt 
(Zukunft). Prateritum und Futur imperfekt wean mid Hiiufszeitweata ausm Verb „byt“ (sei) doagstood. 

A Bsundaheid san de vaschiedanan zeidlichn Aspekte, de wos mit Suffixe und Prafixe doagstood wean. So 
gibts .z. B. in da Zukunft nebman imperfektiven aa an perfektiven Aspekt, wochanen ma si a wengl so 
vuastoon kau, ois wiar im Englischn de Fuam: I am going to.. 

Beispriii: 

■ Prasenz: Prave to delam - 1 moch des grod 

■ Futur perfekt: Brzo to udelam - 1 moch des boid 



■ Futur imperfect: Budu to delat pnsti rok - 1 wea des nachsts Joah mochn 

In Imperativ gibts in Singular und Plural, da Konjunktiv wiad mid Hiiiifszeitweata ausm Verb „byt“ ('sei) 
doagstood. 

Aussadem gibts aktive und passive Fuaman. 


Historische Entwicklung 

Vo da Zeit ausn 5. bis ins friare 9. Jhd, wia de Ahnln vo de heitign Tschechn Behman und Mahrn besiedlt 
haum, waaE ma so guat wia nix iwa d Sproch. Grod a poa Peasonannauman san iwaliefat. 

Da easchte belegte Aufaung vo da tschechischn Sproch woa de Urtschechische Zeit, de vom 9. Jhd. bis ins 
12 Jhd dauad hod. Litaratursprochn woan domois in Behman und Mahrn Latein und Oid- Kirchnslawisch. 
Es gibt aus dera Zeit kaane iwaliefadn Dokumente, de wos in aan AufguE auf Tschechisch gschriebm san. 
Olladings kumman nebm Uats- und Peasonannauman scho aanzlne tschechische Weata in lateinische Texte 
vua. De - vo Linguistn augnummane - Voikssproch in Behman und Mahrn woar a Oat Urslawisch mid an 
regionaln Eischlog. 

De easchtn duachgangig auf Tschechisch gschriewanan Texte gibts daunn 
om Aufaung vo da Oidtschechischen Zeit, de wos vom 12 bis ins 15 Jhd 
dauat hod. 

Augfaungt midn 12 Jhd. hods se de Sproch vom Urslawischn imma weida 
wegga entwicket. es hod an Hauffn Lautvaschiawungan gebm. Zwaa 
Beispiile san: es is da Laut f entstaundn, is g hods se in etliche Folle in 
Richtung h varandat (Bsp. Glava - hlava „Koopf“, gora - hora „Beag“). Is 
Kirchnslawisch hod sei Bedeitung valuan, Latein is ois Kanzlei- und 
Wissnschoftssproch bliemb. Schee laungsaum is a Schriftsproch aus de 
domolign Mittlbehmischn Mundoatn entstaund, es haum si berufliche 
Fochausdrick und a Dichtung entwicket. De easchte behmische 
Rechtsschreiwung hod no kaane Hakal und Ringal ghobt, ma hod se mid 
de vuahaundanen lateinischn Buchstobm ausghoifn. (z. B. rz fia r, zz fia z). 

Da Reformator Jan Hus hod se recht ausfiahlich mid da tschechischn Grammatik ausanaunda gsetzt In dera 
Zeit san aa de easchtn diakritischen Zeichn - Vuaganga vom hacek und vo da carka - aufkumma. De 
Diakritika wean oigemein in Jan Hus zuagschriem; owa si s wiakli soowa ausdengt hod, waaE ma net. Is 
Tschechische hod domois an groEn Eifluss auf aundare slawischn Sprochn ghobt. De Idee mit de 
diakritischn Zeichn is vom- Slowakischn, in Poinischn, in Sorbischn, in Krowodischn und Slowenischn - 
iwanumma wuan. Aum End vo da Oidtschechischn Zeit gengan aa schee laungsaum de oidn 
Vagaunganheitsfuaman Aorist und Imperfekt beule (a weng so ois wia bein 

Owadeitschn Prateritumsschwund), aa bein Futur imperfekt vaschwindn bodare Fuaman. 

In da Mittltschechischn Zeit, vom 16. bis ins 18. Jhdt, geht da EifluE vom Tschechischn ois Aumbtssproch 
zruck. A bsundara Eischniid woa de Schlocht am Weissn Beag, noch dera de Hussitn eahnare Mocht in 
Behman und Mahrn valuan haum. Ois Vawoitungssproch hod si Deitsch duachgsetzt. Trotz oidem is de 
tschechische Sproch owa net untagaunga. Es hod a duachaus guat entwickets litararisches Lebm gebm, fia 
de Slowakn im domolign Owa- Ungarn woar is Mittltschechische de Schriftsproch. Da bekaunntaste 
Schriftstolla aus dera Zeid is da Johann Amos Comenius. Gengas End vom 18. Jhdt. hod owa de 
Tschechische Literatuar a weng stagniat. 



De Reaktion auf de Stagnation woa da Aufaung fia de Neitschechische 
Zeit - vom 18 Jhdt. bis heid. In da tschechischn Intelligenz is a neichs 
Intaresse aufkumma, dass ma si mid da Tschechischn Sproch wiedar a 
wengl ausanaund setzt. Des easchte wichtige Weakl woa 1809 des 
tschechische Grammatikbiachl vom Josef Dobrovsky. Sei Kolleg Josef 
Jungmann hod 1834 - 1839 mid sein Tschechisch-Deitschn Weatabiachl de 
Grundlogn fia d modeane Tschechische Schriftsproch glegt. 

Wos mitn Boarischn und in Hochdeitschn 
ztuan hod 

Zwischn de Tschechn und de deitschsprochign Vooka - bsundast aa 
Ostareich und Oidbayern- hods scho seidn Aufaung vom Middloita an 
Bevookarungsaustausch gebm. Zweng dem gibts aa recht viiii Weata, de 
wos vo aana Sproch in de aundare ummagschwappt san. Is Tschechische is 
ollaweu untar an Eifluss vom Deitschn gstaundn. Easchte Beispiile fia des gibt’s scho im 14. Jhd.: in da 
oidtschechischn Satire „Mastickar“ (da „Soibmtandla“) finden si Eischiibe wia z. B. „ wo pistu kwest“. Net 
olle Tschechischn Linguistn woan iwa des recht begeistat. Scho da Jan Hus hod iwa seine Laundsleid 

grantlt: . hodni by byli mrskanie Prazene i jird Cechove, jenz mluvie odpoly cesky a odpoly nemecky, 

riekajic . hantuch za ubrusec, sore za zasterku .(Uandlich mid da Peitschn ghaut ghearatn de Prager und 

aa de aundan Tschechn, weu se redn hoiwat deitsch, hoiwat tschechisch; se song... Haundtiachl stod ubrusec, 
Schiazn stod zasterka, .... Auf dar aundan Seitn haum si owar aa scho midtlhochdeitsche Dichta mit da 
Tschechischn Sproch beschaftigt. Wernher der Gartenaere schreibt z. B. in sein „Meier Helmbrecht“: zuo 
der muoter sprach er sa, beheimisch dobraytra (zua Muada hod a so gsprochn, auf behmisch: dobre jitro 
(=An guadn Morgn). Aa de boarischn Dialekte haum im Lauf vo de Joahundate etliche tschechische Weata 
iwanumma. In Wean und Umgewung hod sbis ins 20. Jhdt. eine a Mischkulanz zwischn 
Boarisch/Weanarisch und Tschechisch gebm, is Kuchlbehmische. 



Johann Amos Comenius 


Bohemizismen im Boarischn 

Mehr iwa des findst im Hauptartike: Tschechisch im Boarischn 

■ Buchtl kummt vo buchta 

■ Kren kummt vo Kren 

■ Kukuruz kummt vo 'sladka kukurice (des is a siassa Kukuruz; is Wuat "kukurice" sbowa is 
ausn serbischn ins Tschechische eigwaundat) 

■ Pfrnjak (Nosn) kummt vo frhak 

■ plaazn (waana) kummt vo plakat 

■ pomalig, pom ale oda pomadig, pomade kummt vo pomaly 

■ Tschoppal kummt vo capek 

■ Tuchent kummt vo duchenka 

■ Powidl kummt vo povidla 

■ 'schetzkojedno (egal) kummt von vsecko jedno (Des is aa Mundoat, in da Standartsproch 
haasats vsechno jednoj 

“Bajuvarizismen" im Tschechischn 

Mehr iwa des findst im Hauptartike: Boarisch im Tschechischn 















■ kseft kummt vo Gschaft 

■ ksicht kummt vo Gsicht 

■ bajsl kummt vo Beisl 

■ hajzl, hajzlpapfr kummt vo Haisl (Klo) 

■ fesak kummt vo Feschak 

■ snuptychl kummt vo Schnupftiachl 

■ vercajk kummt vo Werkzeug 

Germanizismen im Tschechischn 

■ c/7 kummt vo Z/e/ 

■ svagr kummt vo Schwager 

■ fletna kummt vo Flote 

■ haler kummt vo Heller 

■ hrbitov kummt vo Friedhof 

■ knofllk kummt vo Knopf 

■ nasup kummt vo Nachschub, Nachschlag (z. B. Essen) 

■ nudle kummt vo NudeI 

■ sunka kummt vo Schinken 

■ talfr kummt vo Teller 

■ valcfk kummt vo Walzer 

■ zold kummt vo Sold 

■ 'sal kummt vo Saal 

Beleg 

1. Karlik P., Nekula M., Pleskalova J. (Hrsg.). Encyklopedicky slovmk cestiny. Nakl. Lidove 
noviny. Praha 2002 

Literatua 


■ J. Vintr: Das Tschechische. Hauptzuge seiner Sprachstruktur in Gegenwart u. Geschichte 
( 2001 ) 

Im Netz 

Wikipedia auf Tschechisch 
. Commons: Tschechische Sprache 

(https://commons.wikimedia.Org/wiki/Category:Czech_language) - Sammlung vo Buidl, Videos und 
Audiodateien 

. Commons: Tschechische Aussprache (https://commons.wikimedia.org/wiki/Czech_pronunciation) - 

Oibum mit Buidl, Videos und Audiodateien 

■ Seznam slovmk: A gaaches Weatabiachl (http://slovnik.seznam.cz/) 

■ A Saummlung vo Zunganbrecha (https://web.archive.Org/web/20191204071809/https://ivypand 

a.com/tongue-twisters-czech) 

■ Tschechisch gesagt- Tschechischkurs von Radio Prag (https://web.archive.org/web/200702240 

30439/http://archiv.radio.cz/deutsch/gesagt/) 














■ Eintrag zua tschechischn Sproch in da ..Enzyklopadie des Europaischen Ostens" (https://web.a 

rchive.org/web/20070927005055/http://www.uni-klu.ac.at/eeo/Tschechisch.pdf) 

■ Wos Tschechisch und Noadboarisch midanaund ztuan haum (https://web.archive.org/web/200 

80511080604/http://www.bbkult.net/contrib/press/2/details/11435886533260) 

■ Weatabuach Deitsch - Tschechisch (https://web.archive.Org/web/20080624000500/http://www. 

woerterbuch-uebersetzung.de/deutsch-tschechisch/index.html) 



Dea Artike is ois zimfti in de Hall of Fame (Ruhmeshoin) aufgnumma worn. 



Slawische Sprochn 

Ostslawisch: Oidnowgoroda Dialekt t | Altostslawisch t | Karpato-Russinisch | Russisch | Ruthenisch t 
Ukrainisch | WeiErussisch | Westpolessisch 

Westslawisch: Kaschubisch | Knaanisch t | Niadasorbisch | Obasorbisch | Polabisch t | Pomoranisch f 
Poinisch | Slowakisch | Slowinzisch 11 Tschechisch 

Sidslawisch: Agais-Mazedonisch | Altkirchenslawisch|Oidkiachaslawisch f | Banater Bulgarisch 
Bosnisch | Bulgarisch | Buagnlaundkrowodisch | Krowodisch | Mazedonisch | Moliseslawisch 
Montenegrinisch | Serbisch | Serbokrowodisch | Slowenisch 

Andane: Jugoslawo-Russinisch | Kiachaslawisch | Russenorsk 11 Slawenoserbisch 11 Slovianski | Slovio 
Urslawisch t 

^ ausgstoam 


Vh „https://bar.wikipedia.org/w/index.php?title=Tschechische_Sproch&oldid=737817“ 


De Seitn is zletzt am 25. Jenna 2020 um 02:43 gandert worn. 

Abruafstatistik 

Dea Text is unta da Lizenz ..Creative Commons Attribution/Share-Alike" vafigbor; zuasatzliche Bedingunga kennan 
owendbor sei. Oazlheitn san in de Nutzungsbedingunga bschriebm. 






















































